AfriForum staan ook e-tolwetgewing teenArgieffoto AfriForum het Maandag sy steun by talle ander organisasies soos die Bondgenootskap teen Stedelike Tol (Opposition to Urban Tolling Alliance of OUTA) gevoeg deur die voorgestelde wysigings aan wetgewing oor e-tol te kritiseer wat op 7 Desember 2015 in die staatskoerant gepubliseer is. AfriForum het al sy lede aangemoedig om kommentaar te gaan lewer op die voorgestelde wysigings. Die kennisgewing in die staatskoerant voer aan dat persone wat nie tolgeld betaal nie verkeerswetgewing oortree. “Dit is niks anders nie as ’n agterbakse plan deur die regering om die mislukte e-tolprojek deur die misbruik van wetgewing te probeer red nie,” het Henk Maree, nasionale woordvoerder van AfriForum, gesê. AfriForum moedig al sy lede aan om vóór 6 Januarie 2016 op die voorgestelde wetgewing te reageer. Klik hier vir ‘n eenvoudige vorm wat OUTA voorsien. AfriForum is steeds van voorneme om enige lid by te staan indien SANRAL die lid sou dagvaar om sy uitstaande e-tolgeld te betaal.